# **DECIZIA ETAPEI DE ÎNCADRARE**

## draft

Ca urmare a solicitării de emitere a acordului de mediu adresate de **HODIȘ NICOLETA-MARIA și BUMBU FLORIN** cu domiciliul în com. Ileanda, sat Podișu, nr. 23, ap. 2, jud. Sălaj, înregistrată la APM Salaj cu nr. 7322 din 28.07.2019, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 05.10.2023, că proiectul:

**CONSTRUIRE ANEXE GOSPODĂREȘTI ȘI IMPREJMUIRE TEREN**

propus a fi amplasat în com. Ileanda, sat Podișu, parcela Sub Dâmb, nr. 23, județul Sălaj

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în **Anexa 2 la** pct. 10, lit. a)-proiecte de dezvoltare a unităților/zonelor industriale;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei comunei Ileanda, precum și la sediul și pe pagina de internet a APM Sălaj, iar proiectul de Decizie etapă de încadrare a fost postată pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Investitorul își propune prin prezentul proiect să construiască 4 anexe gospodăresți, platformă pentru dejecții, racordată la bazin vidanjabil și împrejmuire teren.

Terenul se află în extravilanul localității Podișu, parcela Damb, com. lleanda, jud. Sălaj, are całegoria de folosintă arabil în suprafată totalăde 12273 mp, fiind proprietatea numiților Hodis Nicoleta Maria și Bumbu Florin. Accesul se realizeaza dintr-un drum comunal.

Prin acest proiect se propune construirea a 4 anexe cu funcțiunea de adăpost pentru animale și platformă pentru dejectii, compus din:

* + grajd — 20 capete porcine, Sutilă-104,81 mp :- grajd cu S-90,75 mp;
  + magazie 1 cu S- 7,31 mp;
  + magazine 2 cu S-6,75 mp.
  + Grajd — boxe fătare — S-107,25 mp;
  + Pătul porumb- S-5,31 mp;
  + șopron utilaje- S-101 , 78 mp;
  + Platformă betonată cu S-20 mp, racordată la bazin vidanjabil betonat cu V-6 mc, pentru colectarea purinului;
  + Împrejmuire teren.

Coordonate stereo 1970:

|  |  |
| --- | --- |
| x |  |
| 647830 0480 | 393561 5520 |
| 647888 1140 | 393469 9300 |
| 647770 0000 | 393481 0000 |
| 647857 7610 | 393576 9850 |

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

*b3) utilizarea resurselor naturale, în special a solului, a terenurilor, a apei şi a biodiversităţii*: în perioada de execuţie se vor folosi cantităţi de agregate naturale - se livrează pe amplasament de către producător și se depozitează în depozite deschise, dimensionate în funcţie de cantitatea necesară şi de eşalonarea lucrărilor; apa - folosită la diferite procese tehnologice (curăţarea suprafeţelor, udarea suprafeţelor, adăpare ş.a.).

Lucrările se efectuează pe teren proprietate particulară, aflat în proprietatea titularului.

*b4) cantitatea şi tipurile de deşeuri generate/gestionate*: conform OUG nr. 92/2021 privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri de la executarea lucrărilor de terasamente, pietrişul, pământul, elemente de beton degradate care, vor fi colectate selectiv și se vor valorifica/elimina numai prin operatori economici autorizați;

- în perioada de funcţionare, gunoiul de grajd se va utiliza ca şi îngrăşamânt pentru terenurile agricole ale beneficiarului;

*b5) poluarea şi alte efecte negative:* emisiile de substanţe poluante (provenite de la traficul rutier specific şantierului, de la manipularea şi punerea în operă a materialelor), care ar putea ajunge în mod accidental direct sau indirect în sol nu sunt în cantităţi semnificative şi nu modifică încadrarea în categorii de calitate a apei;

- execuția bazinului vidanjabil pentru dejecţii va avea un impact pozitiv asupra apelor subterane, a solului/subsolului și confortului psihic al populației;

- impactul asupra celorlalte elemente este nesemnificativ, toți factorii implicați pot fi afectați în mică măsură doar pe perioada execuției, fără urmări ireversibile;

*b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice*: realizarea proiectului nu presupune utilizarea de substanţe sau materiale case sunt riscante sau toxice pentru sănătatea populației sau pentru mediu.

*b7) riscurile pentru sănătatea umană* - emisiile de substanţe poluante (provenite de la traficul rutier specific şantierului, de la manipularea şi punerea în operă a materialelor), care ar putea ajunge în mod accidental direct sau indirect în sol nu sunt în cantităţi semnificative şi nu modifică încadrarea în categorii de calitate a apei.

***Lucrări necesare organizării de șantier:***

Organizarea de şantier ca amplasament, soluţii, dotări, constituie atribuţia și răspunderea antreprenorului general. Perimetrul şantierului va fi împrejmuit şi semnalizat pentru interzicerea accesului persoanelor străine.

Beneficiarul lucrării va urmări ca în caietele de sarcini pentru realizarea proiectelor să fie cuprinse măsurile de protecţia mediului specifice şantierelor, iar pe timpul execuţiei să fie respectate întocmai prevederile proiectului.

Obiectivul de investiție este amplasat pe proprietate particulară, aflat în proprietatea titularului.

La finalizarea investitiei, eventualele suprafete afectate de lucrări , vor fi refacute prin readucerea la starea iniţială.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 11 din 23.10.2023 emis de Comuna Ileanda, terenul în suprafață de 12.273 mp se află în extravilanul localității, potrivit P.U.G. și are categoria de folosință arabil-8714 mp și fâneață-3559 mp, conform extrasului de de carte funciară nr. 50424,

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă și din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: *amplasamentul este situat pe suprafața ariei naturale protejate ROSPA0114 Cursul Mijlociu al Someșului*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum și a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie și funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului *este situat pe suprafața ariei naturale protejate ROSPA0114 Aria Specială de Protecție Avifaunistică- Cursul Mijlociu al Someșului*, conform coordonatelor Stereo 70 prezentate în documentaţie;

Respectarea măsurilor şi condiţiilor de realizare a proiectului în conformitate cu ***Avizul Agenția Națională pentru Arii Naturale Pprotejate –Serviciul Teritorial Sălaj nr. 35/ST SJ/19.12.2023*** .

Motivele care au stat la baza deciziei de emitere a avizului favorabil cu condiții sunt următoarele:

-proiectul nu va avea un impact semnificativ asupra obiectivelor de conservare a sitului *ROSPA0114, Aria Specială de Protecție Avifaunistică- Cursul Mijlociu al Someșului, dacă vor fi respectate măsurile de limitare a impactului asupra mediului prevăzute în memoriul de prezentare al proiectului și în aviz;*

*-din documentația depusă rezultă că proiectul nu duce la fragmentarea habitatelor de interes comunitar, nu are impact negativ asuopra factorilor care detreminămenținerea stării favorabile de conservare a ariilor naturale protejate, nu produce modificări ale dinamicii relațiilor care definesc structura și funcția ariilor naturale protejate.*

**III. . Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor, cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Steliana Banea